"เพรียวพันธ์-อารีพงศ์" นั่งรอง ปธ.บอร์ดบินไทย
บอร์ดการบินไทย ตั้ง 'เพรียวพันธ์ -อารีพงศ์ ' นั่งเก้าอี้รองประธานกรรมการ
23 พ.ค. 2555

บอร์ดการบินไทย ตั้ง 'เพรียวพันธ์ -อารีพงศ์ ' นั่งเก้าอี้รองประธานกรรมการ
บริษัท การบินไทย จำกัด (มหาชน) แจ้งตลาดหลักทรัพย์ฯถึงผลประชุมคณะกรรมการบริษัทฯ เมื่อ 21 พ.ค.มีมติยกเลิกสัญญาว่าจ้างนายปิยสวัสดิ์ อัมระนันทน์ กรรมการผู้อำนวย การใหญ่ โดยมีผลตั้งแต่วันที่ 21 มิถุนายน 2555  ซึ่งมีผลให้พ้นจากตำแหน่งกรรมการผู้อำนวยการใหญ่ และคณะกรรมการบริษัทฯมีมติให้นายโชคชัย ปัญญายงค์ รองกรรมการผู้อำนวยการใหญ่สายกลยุทธ์และพัฒนาธุรกิจ ปฏิบัติหน้าที่กรรมการผู้อำนวยการใหญ่ ตั้งแต่วันที่ 21 พฤษภาคม 2555 จนกว่าการสรรหากรรมการผู้อำนวยการใหญ่จะแล้วเสร็จ
นอกจากนี้ ได้ แต่งตั้งกรรมการตรวจสอบจำนวน 3 คน มีผลตั้งแต่วันที่ 25 เมษายน 2555 เป็นต้นไป ดังนี้ 1. นายจุลสิงห์ วสันตสิงห์ ประธานกรรมการตรวจสอบ2. นายวีระวงค์ จิตต์มิตรภาพ กรรมการตรวจสอบ 3. นายจุตินันท์ ภิรมย์ภักดี กรรมการตรวจสอบ รวมทั้ง แต่งตั้งรองประธานกรรมการบริษัทฯ เพิ่มเติม มีผลตั้งแต่วันที่ 21 พฤษภาคม 2555   1. นายอารีพงศ์ ภู่ชอุ่ม รองประธานกรรมการ  2. พลตำรวจเอก เพรียวพันธ์ ดามาพงศ์ รองประธานกรรมการ 



พล.ต.อ.เพรียวพันธ์/อารีพงศ์